CELEX: 62008CN0370
Language: sk
Date: 2008-08-13 00:00:00
Title: Vec C-370/08: Návrh na začatie prejudiciálneho konania, ktorý podal Bundesfinanzhof (Nemecko) 13. augusta 2008 – Data I/O GmbH/Bundesfinanzdirektion Südost

8.11.2008   
            
            
               SK
            
            
               Úradný vestník Európskej únie
            
            
               C 285/24
            
         Návrh na začatie prejudiciálneho konania, ktorý podal Bundesfinanzhof (Nemecko) 13. augusta 2008 – Data I/O GmbH/Bundesfinanzdirektion Südost
   (Vec C-370/08)
   (2008/C 285/38)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobkyňa: Data I/O GmbH
   
      Žalovaný: Bundesfinanzdirektion Südost
   Prejudiciálne otázky
   
               1.
            
            
               Má sa poznámka 5 B ku kapitole 84 kombinovanej nomenklatúry Spoločného colného sadzobníka v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1) v znení prílohy nariadenia Komisie (ES) č. 1810/2004 zo 7. septembra 2004 (2) vykladať v tom zmysle, že umožňuje zaradenie elektrického adaptéra, určeného na vytváranie elektrického spojenia medzi automatickým programovacím strojom a programovateľnými elektrickými komponentmi, do položky 8471 kombinovanej nomenklatúry?
            
         
               2.
            
            
               Pokiaľ treba na túto otázku odpovedať záporne: má sa vyššie uvedený adaptér zaradiť do položky 8471 kombinovanej nomenklatúry, pokiaľ obsahuje takzvaný pamäťový čip, v ktorom sa ukladá proces programovania a z ktorého môže byť tento proces vyvolaný?
            
         
      (1)  Ú. v. ES L 256, s. 1; Mim. vyd. 02/002, s. 382.
   
      (2)  Ú. v. EÚ L 327, s. 1.